**«Майстар-клас ад мамы»**

**Сцэнарый святочнага мерапрыемства для вучняў 7-9 класаў**

**Ход мерапрыемства**

**Мэта: выхоўваць у дзяцей пачуццё любові і павагі да жанчыны-маці, развіваць іх маральна-духоўную і эстэтычную культуру.**

**Абсталяванне: выказванне пісьменнікаў, паэтаў аб маці, фанаграма песні “Пусть всегда будет солнце”.**

**Ход мерапрыемства**

1 вяд.

Мама, мамачка, матуля…- наймілагучнейшыя, найдаражэйшыя словы на свеце. Што можа быць больш святым, чым імя маці? Для любога з нас: дзіцяці, падлетка, юнака, пасівелага дарослага – маці – самы родны, самы дарагі чалавек на зямлі, які даў нам жыццё.

2 вяд.
Таму вельмі правільна і справядліва, што ў Беларусі, як і ў шмат якіх іншых краінах свету, з 1996 году дзень 14 кастрычніка зацверджаны як Дзень маці.

1 вяд.
Дзень маці супадае з вялікім народным і царкоўным святам Пакроваў. Як тлумачыць праваслаўная царква, Пакровы – пакрывала Божай маці, якая абараніла людзей ад бяды…

**Выкладчык.** Чатырнаццатага кастрычніка праваслаўная царква адзначаеПакровы Прасвятой Багародзіцы. Існуе паданне, што заступніца чалавечага роду, з’явіўшыся перад людзьмі ў адным з храмаў Канстанцінопаля, накрыла вернікаў белым пакрывалам і малілася за выратаванне свету ад нягод і пакут. Белае покрыва снегу, быццам покрыва Божай Маці, прыносіць нам адчуванне чагосці невыказна пяшчотнага і светлага, пазбаўляе ад дробных турбот і цешыць новымі спадзяваннямі.

2вяд.
І нашыя маці гатовыя на самыя неверагодныя ахвяры дзеля шчасця сваіх дзяцей. Маці не проста любіць сваё дзіця, слабое і дужае, прыгожае і не прыгожае, спакойнае і крыклівае, маці разумее яго ў шчасці і ў горы, ў смутку і радасці, калі жыццё жорстка абыходзіцца з ім. А зараз паслухайце верш “Я слаўлю мамы светлае імя” Лёлі Багдановіч

Конец формы

Я слаўлю мамы светлае імя –
Пяшчотнае, нібыта яблынь квецень.
Матулінага сэрца цеплыня
Нас сагравае лепш за ўсё на свеце.

Я слаўлю мамы светлую душу,
Якая разумее нас з паўслова.
Я толькі маму памагчы прашу,
Калі жыццё паставіцца сурова.

Я слаўлю позірк маміных вачэй,
Якія бачаць, што нам невядома.
Даруйце боль праплаканых начэй,
Калі нас доўга не бывае дома.

Я слаўлю маму, бо яна – як Бог –
Усім прабачыць і усё даруе,
Яна для нас сабою ахвяруе,
Як аніхто пакуль яшчэ не змог.

**Выкладчык.** Сення нашы дарагія і шаноўныя госці – любыя матулі. Дзякуем вам за тое, што адклалі усе свае хатнія клопаты і прыйшлі да нас. Давайце павітаем гасцей! (*Прадстаўленне гасцей)*

1 вяд.
Маці – працаўніца, маці – карміліца. Маці – заступніца. У цяжкія хвіліны сагравае промнямі сваёй любові, свеціць, калі цёмна, грэе, калі холадна, аддае апошні кавалак, калі голадна, закрывае грудзьмі, калі насцігае смяротная небяспека. Гучыць песня “Маці” .

2 вяд.
Ад растання сум, ад растання баліць сэрца маці. У народзе гавораць: “Што больш мяккае, чым пух?- сэрца маці, што больш цвёрдае чым камень?- сэрца маці” а таксама ў маці самыя ласкавыя рукі, якія ўмеюць усё.

Вядучыя: *Гучыць мелодыя песні "Мацярынская памяць",муз. А.Фельдмана. Легенда "Сэрца маці".*
1-ы: Быў у маці адзін сын. Ажаніўся ён з дзяўчынай неапісальнай прыгажосці і прывёў яе жыць у родную хату. Не палюбіла нявестка свекрыві і кажа мужу: "Няхай твая маці не заходзіць у пакой, няхай жыве ў сенях!".Стала жыць маці ў сенях і баялася паказацца нявестцы на вочы. Але і гэтага маладой жонцы здалося мала. Кажа яна мужу: "Каб і духам тваёй маці не пахла ў хаце! Няхай жыве яна ў хляве!" Стала жыць маці ў хляве. Толькі ноччу выходзіла са свайго сховішча. Аднойчы нявестка-прыгажуня адпачывала пад яблыняй і ўбачыла, што маці выйшла з хлява. Разгневалася жонка і прыбегла да мужа: "Калі хочаш,каб я з табою жыла, забі сваю маці, вымі з грудзей сэрца і прынясі мне".
2-і: Не падумаў сын, зачаравала яго прыгажосць жонкі. Прыйшоў ён да маці і кажа: "Пойдзем,мама,пакупаемся ў рэчцы". "Пойдзем,сынок,калі трэба," — адказала маці. Ідуць яны камяністым берагам. Зачапілася маці за камень, пахіснулася. Раззлаваўся сын: "Што ты, маці, спатыкаешся? Чаму пад ногі не глядзіш? Ідзі хутчэй, а то і да вечара мы так не дойдзем!" Прыйшлі, распрануліся, пакупаліся... Сын забіў маці, выняў з грудзей яе сэрца, паклаў на кляновы лісток, нясе. Трапечацца маленькае сэрца маці. Зачапіўся сын за камень, упаў, пабіў калена. Упала на востры камень і гарачае сэрца маці, акрывавілася, затрапятала і прашаптала: "Сыночак мой родненькі, дзіцятка маё, ці не балюча ты ўпаў?"...

3-і: Заплакаў сын, схапіў гарачае сэрца, вярнуўся да ракі, уклаў сэрца ў разрэзаныя грудзі,абліў гарачымі слязьмі. Зразумеў ён, што ніхто ніколі не любіў яго так моцна, аддана і шчыра. Як родная маці. I такой моцнай была любоў маці да сына, вельмі глыбокім было жаданне сэрца маці бачыць сына радасным і бесклапотным, што аджыло сэрца, загаілася рана, а маці ўстала і прыціснула галаву сына да грудзей,прамовіла: "Нічога, сынку, нічога. Не мог пасля гэтага сын вярнуцца да сваёй жонкі-прыгажуні, ненавіснай яму яна стала. Не вярнулася дамоў і маці. Пайшлі яны ўдваіх палямі, лугамі, выйшлі на шырокі прастор і сталі высокімі курганамі.

**Выкладчык:** — Гэта легенда. Але маці прысвячаюць свае творы многія пісьменнікі і паэты. (Чытанне верша Ніла Гілевіча “Маці”)

Я ўзыходжу на двор,
Я кажу ёй: «Са святам!» —
I цалую знаёмыя родныя вусны,
I бяру пад руку,
I іду з ёй у хату,
Дзе ад прыпечка б'е
Дух гарачы капусны.

Я гляджу ў яе вочы,
Што свецяцца шчасцем,
Гладжу рукі сухія,
Прапахлыя зеллем,
I хілюся да сэрца...
А трэба б упасці
Перад ёю — нядужнай, сівой —
На калені...

Вочы маці!
У доўгія зімнія ночы
Вы над намі
Вясёлымі зоркамі ззялі,
Вы ў нясцерпнай дрымоце
Зліпаліся, ночы.
I ўсё ж усміхаліся нам,
Забаўлялі...

Рукі маці!
Вы ў працы не зналі прынукі,
Вы насілі штогод
Мазалі, як бабіны,
Вы аж нылі увечары,
Мілыя рукі,
Спавіваючы нас
Перад сном галубіным.

Сэрца маці!
Наш боль быў тваім,
He іначай,
Сорам наш
Ты насіла вялізарным горам,
Кропля ж кожная
Радасці светлай дзіцячай
Напаўняла цябе,
Разлівалася морам...

А цяпер ёй —
Адно б на сынка наглядзецца...
Жаль, і горыч, і боль
Мне душу працінае:
Як жа позна,
Як позна — любімыя дзеці —
Мы няўдзячнасць сваю
Разумець пачынаем...

Конкурс

***А моя мама самая-самая!***

Могут принимать участие все желающие. Участники садятся в круг. Теперь задача каждого рассказать о своей маме фразой, которая начинается с “А моя мама самая...” (например, “А моя мама самая добрая”, “А моя мама готовит самое вкусное песочное печенье”)

**1-ы вядучы:**  Самаахвяраванне, самазабыццё — менавіта гэтыя словы дакладней за ўсё характарызуюць матчыну любоў. Любоў маці да дзяцей абсалютна бескарыслівая. Забываюць, а часам здраджваюць сябры, пакідаюць каханыя, асуджаюць таварышы па службе, суседзі, і толькі маці заўсёды з намі.любіць і разумее нас. А ці заўсёды мы разумеем гэта? Паслухайце, калі ласка, прытчу пра сыноўскую любоў і адкажыце на пытанне: "Чаму, як вы думаеце, стары сказаў, што быў у матуль толькі адзін сын?".

***Прытча:***
Тры жанчыны бралі ваду ў калодзежы. Да іх падышлі сыны. Адзін пацалаваў сваю маці і пабег,напяваючы,далей. Другі спытаў: "Ты не стамілася.мама?" — і пачаў даганяць таварыша. Трэці моўчкі ўзяў вёдры і панёс іх у дом. — Скажы, мудрэц, — спыталі маці, — чый сын самы лепшы? — О, жанчыны, тут быў толькі адзін сын, — адказаў стары. (Работа з залай.)

**Выкладчык:** Так, ва ўсе часы роля маці ў выхаванні дзяцей была галоўнай і бясспрэчнай. Маці — гэта галоўны выхавацель. Менавіта з яе пачынаецца выхаванне пачуццяў. I кожная маці выхоўвае па-свойму, але жадае агульнага, аднаго — шчасця для свайго дзіцяці. Вашай увазе прапануюцца дзве сітуацыі выхавання дзіцяці як для будучых маці. Пасля адкажыце на пытанне:

Як паступілі б вы? Чаму?

**Прагная маці**

(расказвае навучэнка.)
Калі хлопчык быў маленькі, людзі гаварылі:
— У гэтага дзіцяці прагная маці: яна ніколі не дасць яму нават цукеркі, не падзяліўшы яе напалову.
Калі хлопчык вырас, людзі гаварылі:
— У гэтага хлопца шчаслівая маці: ён ніколі не з'есць кавалка, не падзяліўшыся з ёю напалову.
*В. Асеева.*

**Злая маці і добрая цётка**

У Дашанькі былі маці і цётка. Яны абедзве любілі сваю дзяўчынку, але выхоўвалі яе па-рознаму.
Маці прымушала Дашаньку рана ўставаць.прыбіраць пакой,вучыць урокі. Яна вучыла сваю дачку мыць і вышываць, любіць працу і не баяцца ніякай работы...
А цётка нічога не прымушала рабіць: яна сама рашала за Дашаньку задачкі, на цэлы дзень адпускала дзяўчынку ў лес з сяброўкамі.
— У мяне злая маці і добрая цётка,— гаварыла сяброўкам Дашанька.
Але прайшлі гады, прайшло з імі дзяцінства. Вырасла Дашанька, паступіла на работу. Не нахваляцца на яе людзі — залатыя рукі ў Дашанькі: за што ні возьмецца, хутчэй за ўсіх зробіць...
— Хто ж гэта навучыў цябе так працаваць? — спытаюць, бывала, жанчыны. Засумуе Дашанька, апусціць галаву.
— Вучыла мяне мая маці.дзякуй ёй. А пра цётку Дашанька нічога не скажа...
*В.Асеева.*

**Выкладчык:** — паважаныя дзеці, я звяртаюся да вас. Давайце на хвіліну ўявім сабе, што калі б аднойчы ваша маці прачнулася і сказала вам: "Я вельмі, вельмі люблю цябе, сынок, дачушка! Больш за ўсіх на свеце!" I не стала б нічога рабіць для вас. Яна ж сказала пра сваю любоў да вас. Хіба гэтага мала?А хіба не так некаторыя з нас адказваюць на любоў маці? Лягчэй сказаць,чым зрабіць — гэта вядома ўсім. Вы — будучыя маці. А для таго каб было не толькі сказана, але і зроблена, кожнаму дзіцяці патрэбна выхаванне. Жыццё паказвае, што адказнасць за выхаванне ляжыць у сям'і звычайна на маці.

Усе, што маё,

Усё ад маці –

Усмешка,

Першы боль да слёз,

 І асцярожны крок па хаце

І мой круты, няроўны лёс.

Ад маці уся мая навука,

А ўсё астатняе пасля….

**Конкурс. “Што я ўзяла ад сваёй маці для сябе ”**

**Выкладчык:** паводле падання старога гавораць, калі нараджаецца чалавек, на небе загараецца зорка, каб свяціць яму навек … наступны наш конкурс “Пад зоркамі матуль” (маці расказваюць, чаму і хто даў ім такое імя)

**Выкладчык:**

Раней за ўсіх яна ўстае,

 Пазней за ўсіх кладзецца

 Яна жыве, яна пяе, -

 І дзецям лепш пяецца.

 Ты не шкадуй ласкавых слоў

 Для роднай для адзінай.

 Адказвай маці на любоў,

 Будзь верным, добрым сынам!

**Конкурс “ Словы ўдзячнасці маме” ( Хлопчыкі гавораць сваёй матулі прыгожыя словы)**

**1 чытач.**
Самыя добрыя вочы — маміны.
Самыя дбайныя рукі — маміны.
Самае чуйнае сэрца — маміна.
Самая шчырая песня — маміна.
Самая светлая радасць — маміна.
М.Пазнякоў "Матуля".

**1-ы вяд.** Дзякуй, Мама,за чуйнае сэрца
Якім ты мяне надзяліла.
Свет шырокі наўкруг —
Дзякуй,Мама, за крылы.
**2-і вяд:**
Дзякуй,за шчырасць, Мама,
Якой адпусціла нямала,
I за роднае слова,
Што пайшло на аснову
Працы маёй найпершай.
Дзякуй,Мама.
Н.Загорская "Дзякуй, Мама."

 **Выкладчык.** Пра матуль можна гаварыць бясконца. Дарагія матулі!паважаныя жанчыны-маці! Віншуем вас са святам. Жадаем здароўя, плёну ў працы, натхнення, мацярынскага і жаноцкага шчасця.

А усім вам, паважаныя вучні, я жадаю, каб светлы і чысты вобраз маці заўсёды быў у вашых сэрцах. Дарыце сваім матулям лагодныя ўсмешкі, прыгожыя кветкі, бо ваша радасць – гэта памножа

**Гучыць “Пусть всегда будет солнце”**

Настаўніца беларускай мовы і літаратуры

Сялецкая Л.Б.